CENU APTAUJA Nr. AS OŪS 2024/13\_SPS/CA

Ūdensapgādes un kanalizācijas tīklu izbūves vērdiņu ielā, pārolainē, olaines pagastā, olaines novadā, 2.kārta

būvuzraudzība

NOTEIKUMI

**1.Vispārīgā informācija**

* 1. Pasūtītājs:

|  |  |
| --- | --- |
| Pasūtītāja nosaukums: | AS „Olaines ūdens un siltums” (turpmāk- Pasūtītājs) |
| Adrese: | Kūdras iela 27, Olaine, Olaines novads, LV-2114, Latvija |
| Reģistrācijas numurs: | 50003182001 |
| Tālruņa numurs: | +371 67963102 |

* 1. Kontaktpersona

Kontaktpersona: Zanda Ģērmane

Tālruņa numurs: +371 25656363

E-pasta adrese: [iepirkumi@ous.lv](mailto:iepirkumi@ous.lv)

Kontaktpersona sniedz tikai organizatoriska rakstura informāciju par iepirkuma procedūru.

* 1. Cenu aptaujas mērķis — izvēlēties saimnieciski visizdevīgāko piedāvājumu ar zemāko cenu un noslēgt līgumu ar vienu vai vairākiem Pretendentiem par Maģistrālo ūdensapgādes un kanalizācijas tīklu izbūves darbu būvuzraudzības pakalpojumu.
  2. Piedāvājuma derīguma termiņš – **30 (trīsdesmit) dienas** no piedāvājuma iesniegšanas termiņa.
  3. Pretendents var iesniegt tikai **1 (vienu) piedāvājuma** variantu.

1. **Izslēgšanas nosacījumi:**
   1. Pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR.
   2. Pretendentam nav pasludināts Pretendenta maksātnespējas process, apturēta vai pārtraukta saimnieciskā darbība, uzsākta tiesvedība par bankrotu vai tiek konstatēts, ka līdz paredzamajam līguma izpildes termiņam būs bankrotēts;
   3. Uz Pretendentu nav attiecināmi Starptautisko un Latvijas Republikas nacionālo sankciju likuma noteiktie izslēgšanas nosacījumi.
2. **Piedāvājums jāiesniedz līdz 2024.gada 8.augustam plkst. 11:00, nosūtot elektroniski 1.2. punktā norādītai kontaktpersonai**
3. **Cenu aptaujas priekšmets –** Maģistrālā ūdensvada (L 385.9m), pašteces kanalizācijas tīkla (L 132.4m) un vakuuma kanalizācijas (L 379 m) izbūves būvuzraudzības pakalpojums saskaņā ar tehnisko dokumentāciju, līguma nosacījumiem (2.pielikums) un finanšu piedāvājumu (1.pielikums, 1.punkts).

* Darbu izpildes termiņš: 90 kalendāra dienas
* Būvprojekts: SIA “Firma L4” izstrādātais būvprojekts “Maģistrālo ūdensapgādes un kanalizācijas tīklu izbūve Vērdiņu ielā, Pārolainē, Olaines novadā”.
* Būvdarbu veicējs: SIA “Siltumbūve”, Reģ. Nr 40103840757.
* Tehniskā dokumentācijas pieejama Pasūtītāja mājas lapā, sadaļā “iepirkumi” pie Cenu aptaujas Nr. AS OŪS 2024/12\_SPS/CA.

1. **Prasības Pretendentam un Pretendenta piesaistītajam speciālistam:**

|  |  |  |
| --- | --- | --- |
| Nr. p.k. | Prasība | Iesniedzamais dokuments / skaidrojums |
| 5.1. | Pretendentam, personālsabiedrības biedram, Piegādātāju apvienības dalībniekam (ja Piedāvājumu iesniedz personālsabiedrība vai personu apvienība) vai apakšuzņēmējs (ja Pretendents plāno piesaistīt apakšuzņēmēju), kas veiks darbus, kuru veikšanai saskaņā ar spēkā esošajiem normatīvajiem aktiem uz attiecīgo darbu veikšanu ir jābūt reģistrētam Latvijas Republikas Būvkomersantu reģistrā. Ārvalstīs reģistrētam Pretendentam, personālsabiedrības biedram, Piegādātāju apvienības dalībniekam (ja Piedāvājumu iesniedz personālsabiedrība vai personu apvienība) vai apakšuzņēmējs (ja Pretendents plāno piesaistīt apakšuzņēmēju), kas veiks darbus, kuru veikšanai saskaņā ar spēkā esošajiem normatīvajiem aktiem piedāvājuma iesniegšanas brīdī jābūt reģistrētam profesionālā reģistrā ārvalstīs, vai tam ir ārvalsts kompetentās institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie akti paredz šādu profesionālo reģistrāciju, licences, sertifikāta vai citu līdzvērtīgu dokumentu izsniegšanu. | Pasūtītājs par Pretendentu (tai skaitā, personu apvienības biedru, personālsabiedrību, apakšuzņēmējiem), kas ir reģistrēts Latvijas Republikas Būvkomersantu reģistrā, reģistrācijas faktu pārliecinās Būvniecības informācijas sistēmā (www.bis.gov.lv).  Ārvalstu personai jāiesniedz reģistrācijas valsts apliecinoši dokumenti, kā arī jāiesniedz brīvas formas apliecinājums, ka ārvalstu persona, kas nav reģistrēta Latvijas Republikas Būvkomersantu reģistrā, ja tā tiks atzīta par uzvarētāju, līdz Līguma slēgšanas dienai reģistrēsies Latvijas Republikas Būvkomersantu reģistrā. |
| 5.2. | Pretendents, piegādātāju apvienība (ja piedāvājumu iesniedz piegādātāju apvienība), personālsabiedrība (ja piedāvājumu iesniedz personālsabiedrība) **iepriekšējo 5 (piecu)** gadu laikā (2019., 2020., 2021., 2022., 2023. un 2024. gadā līdz piedāvājumu iesniegšanas brīdim) ir veicis šādu būvdarbu būvuzraudzību:   1. Maģistrālo ūdensvadu izbūve vismaz L 400,0 m (**divos objektos**) 2. Pašteces kanalizācijas tīklu izbūve vismaz L 130,0 m (**divos objektos**) 3. Vakuuma kanalizācijas izbūve vismaz L 380.0m (**vienā objektā**)   *Pieredzes aprakstā norādītajos objektos, darbiem ir jābūt pilnībā pabeigtiem un objektiem jābūt pieņemtiem ekspluatācijā vai ar pieņemšanas – nodošanas aktu nodotiem Pasūtītājam.* | 1. Pretendenta pieredzes apraksts (2.pielikums). 2. Dokumentus, kas apliecina pretendenta pieredzi; 3. Vismaz 2 atsauksmes no pieredzes aprakstā norādītajiem pasūtītājiem par veiktajiem darbiem.   *Iesniegtajos dokumentos un atsauksmēs jābūt informācijai tādā apmērā, lai skaidri un nepārprotami būtu iespējams konstatēt Nolikuma 5.2.punktā noteikto pieredzi.*  *Ja Pretendentam objektīvu apstākļu dēļ nav pieejamas atsauksmes, tad pieredzi var apliecināt ar dokumentiem, kuru iesniegšana paredzēta 5.2. apakšpunkta iesniedzamo dokumentu sadaļas 2.apakšpunktā*. |
| 5.3. | **Ūdensapgādes un kanalizācijas sistēmu būvdarbu būvuzraugs, kuram:**  1)uz piedāvājuma iesniegšanas brīdi ir spēkā esošs, normatīvajiem aktiem atbilstošs sertifikāts ūdensapgādes un kanalizācijas sistēmu būvdarbu būvuzraudzībā un  **2)iepriekšējo 5 (piecu) gadu** laikā (2019., 2020., 2021., 2022., 2023. un 2024. gadā līdz piedāvājumu iesniegšanas brīdim) kā  **ūdensapgādes un kanalizācijas sistēmu būvdarbu būvuzraugs** ir veicis šādu būvdarbu būvuzraudzību:   * Maģistrālo ūdensvadu izbūve vismaz L 400,0 m (**divos objektos**) * Pašteces kanalizācijas tīklu izbūve vismaz L 130,0 m (**divos objektos**) * Vakuuma kanalizācijas izbūve vismaz L 380.0m (**vienā objektā**))   *Pieredzes aprakstā norādītajos objektos, darbiem ir jābūt pilnībā pabeigtiem un objektiem jābūt pieņemtiem ekspluatācijā vai ar pieņemšanas – nodošanas aktu nodotiem Pasūtītājam.* | 1. Piesaistītā speciālista pieredzes apraksts (3.pielikums) un apliecinājums, ko paraksta speciālists (3.pielikums). 2. Dokumentus, kas apliecina speciālista pieredzi; 3. Vismaz 2 atsauksmes no pieredzes aprakstā norādītajiem pasūtītājiem par veiktajiem darbiem   *Iesniegtajos dokumentos un atsauksmēs jābūt informācijai tādā apmērā, lai skaidri un nepārprotami būtu iespējams konstatēt Nolikuma 5.3.punktā noteikto pieredzi*  *Ja Pretendentam par speciālistu objektīvu apstākļu dēļ nav pieejamas atsauksmes, tad pieredzi var apliecināt ar dokumentiem, kuru iesniegšana paredzēta 5.3. apakšpunkta iesniedzamo dokumentu sadaļas 2.apakšpunktā* |

1. **Piedāvājuma saturs:**
   1. Piedāvājums iesniedzams par visu apjomu.
   2. Piedāvājums sastāv no
      1. Piedāvājuma, kas satur finanšu piedāvājumu (1.pielikums),
      2. Pretendenta pieredzes (2.pielikums) un pieredzi apliecinoši dokumentiem,
      3. Pretendenta piesaistītā speciālista pieredzes (3.pielikums), apliecinājuma (3.pielikums) un speciālista pieredzi apliecinošiem dokumentiem.
   3. Finanšu piedāvājuma (1.pielikums 1.punkts) cena jānorāda EUR, neieskaitot PVN, ar 2 (diviem) cipariem aiz komata. Cenā tiek iekļauti visi izdevumi un izmaksas, kas saistītas ar līguma izpildi, to skaitā nodokļi, nodevas (izņemot pievienotās vērtības nodokli), administrācijas, transporta izmaksas u.c. saistītās izmaksas.
   4. Piedāvājumu paraksta Pretendenta paraksttiesīgā persona vai pilnvarotā persona ar drošu elektronisko parakstu. Ja Pretendentam nav iespējas piedāvājumu parakstīt ar drošu elektronisko parakstu, to iesūta parakstītā un skenētā dokumenta veidā. Ja piedāvājumu paraksta pilnvarotā persona, tad kopā ar piedāvājumu, iesniedz pilnvaru.
   5. Iesniedzot piedāvājumu, Pretendents apliecina, ka piedāvājums atbilst visām noteikumos izvirzītajām prasībām.
   6. Pretendenta piedāvājumā nedrīkst būt vairāki piedāvājumu varianti.
2. **Piedāvājuma vērtēšana:**
   1. Piedāvājumu vērtēšanu komisija veic slēgtās sēdēs.
   2. Piedāvājuma izvēles kritērijs – viszemākā kopējā cena, EUR bez PVN.
   3. Uzsākot piedāvājumu vērtēšanu, Komisija izvērtē, vai Piedāvājums sagatavots un iesniegtā informācija atbilst visām Cenu aptaujā norādītajām prasībām:
      1. Atbilstība piedāvājuma noformējuma prasībām;
      2. Atbilstība izvirzītajām prasībām attiecībā uz Pretendenta un speciālista pieredzi, to skaitā iesniegts speciālista parakstīts apliecinājums;
      3. Atbilstība izvirzītām prasībām finanšu piedāvājumam;
      4. Izslēgšanas nosacījumu pārbaude tiek veikta tikai tam Pretendentam, kuram tiek piešķirtas iespējamā Līguma slēgšanas tiesības. Izslēgšanas nosacījumu pārbaudi komisija veic publiski pieejamās datu bāzēs lēmuma pieņemšanas dienā.
   4. Komisija Pretendenta piedāvājumu noraida, ja konstatē jebkuru no turpmāk minētajiem gadījumiem:
      1. piedāvājums neatbilst kādai Cenu aptaujas noteikumos noteiktajai prasībai;
      2. piedāvājums tiek atzīts par nepamatoti lētu;
      3. Pretendents ir iesniedzis nepatiesu informāciju vai vispār nav iesniedzis pieprasīto informāciju, kas nepieciešama Pretendenta piedāvājuma vērtēšanai;
      4. piedāvājumu izvērtēšanas laikā Pretendents savu piedāvājumu atsauc vai groza.
      5. Ir konstatēts kāds no 2.punktā norādītiem izslēgšanas gadījumiem.
   5. Nenoraidītie piedāvājumu tiks savstarpēji salīdzināti, lai noteiktu cenu aptaujas uzvarētāju.
   6. Līgums tiks slēgts ar to Pretendentu, kurš iesniedzis cenu aptaujas noteikumiem atbilstošu piedāvājumu un tas ir ar zemāko cenu EUR bez PVN..
   7. Ja iesniegti divi un vairāki Cenu aptaujas noteikumiem atbilstoši piedāvājumi ar vienādu zemāko cenu, komisija lemj par izlozes organizēšanu, nosūtot aicinājumu Pretendentiem par izlozi.
   8. Komisijai ir tiesības pieprasīt, lai Pretendents iesniedz papildus informāciju vai skaidrojumu par savu piedāvājumu. Saņemot uzaicinājumu sniegt šādu informāciju, Pretendentam tā jāiesniedz Komisijas noteiktajā termiņā. Ja Pretendents Komisijas papildus pieprasīto informāciju neiesniedz noteiktajā termiņā, Komisija vērtē Pretendenta piedāvājumu atbilstoši piedāvājumā norādītajai informācijai.
3. **Līguma slēgšana un apmaksas nosacījumi**
   1. Ar cenu aptaujas uzvarētāju tiks noslēgts līgums, kura projekts pievienots Noteikumu 4.pielikumā.
   2. Pakalpojuma apmaksa saskaņā ar līguma nosacījumiem.
   3. Piedāvājuma iesniegšana uzskatāma par piekrišanu līguma projekta noteikumiem.

**Pielikumi:**

1.pielikums — Piedāvājums

2.pielikums — Pretendenta pieredze

3.pielikums — Piesaistītā speciālista pieredze

4.pielikums — Līguma projekts

1.pielikums

PIETEIKUMS

Ūdensapgādes un kanalizācijas tīklu izbūves vērdiņu ielā, pārolainē, olaines pagastā, olaines novadā, 2.kārta

būvuzraudzība

Nr. AS OŪS 2024/13\_SPS/CA

|  |  |
| --- | --- |
| Pretendenta nosaukums: |  |
| Reģistrēts Komercreģistrā (*datums*): |  |
| Reģistrācijas Nr.: |  |
| Juridiskā adrese: |  |
| Korespondences adrese: |  |
| Kontaktpersona: |  |
|  | *(vārds, uzvārds, amats)* |
| Telefons: |  |
| E-pasta adrese: |  |
| Nodokļu maksātāja reģistrācijas Nr.: |  |
| Banka, kods: |  |
| Konts: |  |
| Informācija, vai atbilst mazā vai vidējā uzņēmuma statusam:[[1]](#footnote-1) |  |

1. Esam izskatījuši Cenu aptaujas noteikumus, tehnisko dokumentāciju un Līguma projektu. Mēs esam pārbaudījuši un saprotam šos dokumentus un pārliecinājāmies, ka tie nesatur kļūdas un citus trūkumus. Mēs pieņemam visas Cenu aptaujas dokumentos noteiktās prasības un piedāvājam sniegt būvuzraudzības pakalpojumu ūdensapgādes un kanalizācijas tīklu izbūves darbiem Vērdiņu ielā, Pārolainē, Olaines pagastā, Olaines novadā, 2.kārta par šādu cenu EUR bez PVN:

\_\_\_\_\_\_\_\_\_\_\_\_\_\_\_\_\_\_\_\_\_ EUR bez PVN

1. Mēs apliecinām, ka:
   1. finanšu piedāvājumā ir iekļautas visas pakalpojuma sniegšanai nepieciešamās izmaksas, bez kurām nebūtu iespējama kvalitatīva un spēkā esošiem normatīvajiem aktiem atbilstoša pakalpojuma sniegšana pilnā apmērā saskaņā ar Pasūtītāja prasībām, kā arī ietverti paredzētie nodokļi un nodevas, izņemot pievienotās vērtības nodokli;
   2. piedāvājums pilnībā atbilst Cenu aptaujas noteikumos noteiktajām prasībām, ir galīgs un netiks mainīts;
   3. neesam nekādā veidā ieinteresēti nevienā citā piedāvājumā, kas iesniegts Cenu aptaujā;
   4. visi pievienotie dokumenti veido Cenu aptaujas piedāvājumu;
   5. visa piedāvājumā sniegtā informācija un ziņas ir patiesas;
   6. nav tādu apstākļu, kas liedz piedalīties Cenu aptaujā un pildīt Pasūtītāja izvirzītās prasības
2. Mēs apņemamies slēgt Līgumu atbilstoši Cenu aptaujas noteikumos ietvertajam Līguma projektam.

Līguma slēgšanas gadījumā Līguma izpildes kontaktpersona tiek noteikta:

|  |  |
| --- | --- |
| Kontaktpersona: |  |
|  | *(vārds, uzvārds, amats)* |
| Telefons: |  |
| E-pasta adrese: |  |

Ar šo uzņemos pilnu atbildību par Cenu aptaujā iesniegto dokumentu komplektāciju, tajos ietverto informāciju, noformējumu, atbilstību Cenu aptaujas prasībām. Sniegtā informācija un dati ir patiesi.

Komercnoslēpums \_\_\_lpp.

*[Pretendenta pārstāvēttiesīgās personas paraksts:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[Pretendenta pārstāvēttiesīgās personas amats, vārds un uzvārds:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[datums:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

2.pielikums

**PRETENDENTA PIEREDZE**

Ūdensapgādes un kanalizācijas tīklu izbūves vērdiņu ielā, pārolainē, olaines pagastā, olaines novadā, 2.kārta

būvuzraudzība

Nr. AS OŪS 2024/13\_SPS/CA

Pretendents: \_\_\_\_\_\_\_\_\_\_\_\_\_\_\_\_

Sertifikāta Nr. \_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Nr. | Pasūtītājs (nosaukums, adrese, kontaktpersona, tālruņa Nr.) | Darbu veikšanas periods | Apraksts |
| 1. |  |  |  |
| 2. |  |  |  |

Pielikumā: Pieredzi apliecinošu dokumentu kopijas

3.pielikums

**PIESAISTĪTĀ SPECIĀLISTA PIEREDZE**

Ūdensapgādes un kanalizācijas tīklu izbūves vērdiņu ielā, pārolainē, olaines pagastā, olaines novadā, 2.kārta

būvuzraudzība

Nr. AS OŪS 2024/13\_SPS/CA

Pretendents\_\_\_\_\_\_\_\_\_\_\_\_\_\_\_

Piesaistītais speciālists \_\_\_\_\_\_\_\_\_\_\_\_\_\_, sertifikāta Nr. \_\_\_\_\_\_\_\_

|  |  |  |  |  |
| --- | --- | --- | --- | --- |
| Nr. | Pasūtītājs *(nosaukums, adrese)*, pasūtītāja kontaktpersona *(vārds, uzvārds, tālr.)* | Objekta  nosaukums, adrese | Objektā  veikto darbu apraksts un apjoms | Izpildes laiks (*uzsākšanas-nodošanas ekspluatācijā gads/mēnesis*) |
| 1. |  |  |  |  |
| 2. |  |  |  |  |

Pielikumā – Pieredzi apliecinoši dokumenti

Ar šo es, apakšā parakstījies apliecinu, ka esmu informēts par to, ka \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*Pretendenta nosaukums, reģistrācijas numurs un adrese*) piedalās Cenu aptaujā “Maģistrālo ūdensvadu un kanalizācijas tīklu izbūves Vērdiņu ielā, Pārolainē, Olaines pagastā, Olaines novadā, 2.kārta, būvuzraudzība”, ID Nr. AS OŪS 2024/13\_SPS/CA, un, ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*Pretendenta nosaukums*) tiks atzīts par cenu aptaujas uzvarētāju un tiks noslēgts Līgums, piekrītu un apņemos, iesniegtā piedāvājuma ietvaros, pildīt \_\_\_\_\_\_\_\_\_\_\_\_\_\_\_\_\_ (*speciālista pozīcija*) pienākumus, būšu pieejams piedāvājumā norādīto uzdevumu izpildei no Līguma parakstīšanas dienas līdz tā izpildes dienai.

Šī apņemšanās nav atsaucama, izņemot, ja iestājas ārkārtas apstākļi, kurus objektīvi nav iespējams paredzēt, par kuriem apņemos nekavējoties informēt Pasūtītāju.

|  |  |
| --- | --- |
| Datums: |  |
| Vārds, Uzvārds: |  |
| Paraksts: |  |

4.pielikums

|  |
| --- |
| **Līguma projekts**  *par būvuzraudzības pakalpojumu \_\_\_\_\_* |
| Olainē, *Datums ir elektroniskās parakstīšanas datums* |

**AS “Olaines ūdens un siltums”**, vienotais reģistrācijas Nr. 50003182001, tās \_\_\_\_\_\_\_\_ personās, kuri rīkojas saskaņā ar statūtiem (turpmāk — Pasūtītājs) no vienas puses,

un

**\_\_\_\_\_\_\_\_\_\_\_\_\_**, tās \_\_\_\_\_\_ personā, kurš/a rīkojas saskaņā ar statūtiem (turpmāk — Izpildītājs), no otras puses,

Pasūtītājs un Izpildītājs kopā turpmāk saukti “Puses” vai katrs atsevišķi “Puse”,

pamatojoties uz cenu aptaujas “Ūdensapgādes un kanalizācijas tīklu izbūves Vērdiņu ielā, Pārolainē, Olaines pagastā, Olaines novadā, 2.kārta, būvuzraudzība”, ID Nr. AS OŪS 2024/13\_SPS/CA, rezultātiem,

noslēdz šādu līgumu (turpmāk — Līgums):

1. **Līguma priekšmets un termiņi**
   1. Uzņēmējs veic būvobjekta **–** Maģistrālo ūdensapgādes un kanalizācijas tīklu izbūves Vērdiņu ielā, Pārolainē, Olaines novadā (turpmāk **-** **Būvobjekts**) būvuzraudzību būvdarbu izpildes laikā (turpmāk **– Uzdevums**).
   2. Uzdevums tiek veikts Līgumā un saistošajos normatīvajos aktos noteiktajā kārtībā saskaņā ar Pasūtītāja un Būvdarbu veicēja noslēgto līgumu par Būvdarbu izpildi.
   3. Pasūtītājs apņemas Līgumā noteiktajā kārtībā samaksāt par Līgumā un saistošajos normatīvajos aktos noteiktajā kārtībā veikto Uzdevumu.
   4. Parakstot Līgumu, Uzņēmējs apliecina, ka Būvobjektu ir apsekojis, iepazinies ar Uzdevuma izpildei nepieciešamo dokumentāciju, Būvdarbu izpildes līguma noteikumiem un apzinās Uzdevuma apjomu.
2. **Uzdevuma izpildes kārtība**
   1. Uzņēmējs uzsāk pildīt Uzdevumu nākamajā dienā pēc Līguma spēkā stāšanās.
   2. Uzņēmējs atbild par fizisko personu (**Pārstāvju**), kuri būs tiešie Uzdevumā norādīto pienākumu izpildītāji, kvalifikācijas atbilstību Uzdevumam. Uzņēmējs uzņemas pilnu atbildību par Pārstāvju darbu un viņu radītajiem zaudējumiem Pasūtītājam vai trešajām personām. Ja Uzņēmējs Pasūtītājam Pārstāvju profesionālās civiltiesiskās apdrošināšanas polises kopijas nav iesniedzis līdz Līguma spēkā stāšanās dienai, Uzņēmējs šo polišu kopijas Pasūtītājam iesniedz 2 (divu) darba dienu laikā pēc Līguma spēkā stāšanās.
   3. Būvuzraudzības veikšanai Uzņēmējs nodrošina būvuzraugus, Uzņēmēja Pārstāvjus:

\_\_\_\_\_\_\_\_.

* 1. Pasūtītājs jebkurā laikā var prasīt Uzņēmējam Pārstāvja(-u) nomaiņu. Uzņēmējs veic Pārstāvja nomaiņu 3 (trīs) darba dienu laikā pēc atbilstoša Pasūtītāja rakstveida paziņojuma saņemšanas un rakstveidā paziņo Pasūtītājam par iecelto Pārstāvi.
  2. Pildot Uzdevumu, Uzņēmējs un Pārstāvji neparaksta dokumentus Pasūtītāja vārdā, izņemot gadījumus, kad saņemts atbilstošs Pasūtītāja rakstveida pilnvarojums.
  3. Pārstāvjiem ir tiesības pieprasīt no Būvdarbu veicēja visu informāciju un dokumentāciju, kas nepieciešama Uzdevuma izpildei.
  4. Pārstāvis jebkurā laikā var sniegt Būvdarbu veicējam saistošus norādījumus Būvdarbu izpildei, Būvdarbu defektu un Būvdarbu izpilddokumentācijas trūkumu novēršanai.
  5. Pārstāvim ir pienākums, tajā skaitā, parakstīt Aktus par izpildītajiem Darbiem un Darbu nodošanas - pieņemšanas aktu, segto darbu pieņemšanas aktus, aktus par fakta konstatāciju.

1. **Līdzēju tiesības un pienākumi**
   1. PasūtītājsLīguma izpildei:
      1. veic Līgumā paredzētos maksājumus Uzņēmējam;
      2. izsniedz Uzņēmējam Pasūtītāja rīcībā esošo un Uzdevuma izpildei nepieciešamo dokumentāciju un informāciju;
      3. nepieciešamības gadījumā izsniedz Uzņēmējam pilnvaras Uzdevuma izpildei;
      4. jebkurā laikā var pieprasīt no Uzņēmēja informāciju, atzinumus un konsultācijas, kas saistītas ar Būvdarbu izpildi vai Uzdevumu;
      5. tiesīgs apturēt Līgumam neatbilstošas Uzņēmēja darbības Uzdevuma izpildē.
   2. Uzņēmējs Līguma izpildei:
      1. veic atbilstoši LR normatīvo aktu prasībām un Līguma nosacījumiem;
      2. informē Pasūtītājupar visiem apstākļiem, kas var ietekmēt Būvdarbu izpildes termiņus, izmaksas vai kvalitāti;
      3. pieprasa no Būvdarbu izpildītājiem visu informāciju un dokumentāciju, kura nepieciešamas Būvdarbu izpildes kontrolei un Uzdevuma izpildei;
      4. saņem no PasūtītājaUzdevuma izpildei nepieciešamo dokumentāciju, pilnvaras un informāciju;
      5. dod Būvdarbu izpildītājiem saistošus uzdevumus;
      6. nodrošina citu Vispārīgajos būvnoteikumos paredzēto būvuzrauga pienākumu izpildi;
      7. pirms Pasūtītāja veiktās Būvdarbu galīgās pārbaudes Uzņēmējs iesniedz Pasūtītājam pārskatu par saskaņā ar Līgumu veikto būvuzrauga pienākumu, tajā skaitā par būvuzraudzības plānā norādīto pasākumu, izpildi, un apliecinājumu, ka būve ir uzbūvēta atbilstoši būvdarbu kvalitātes prasībām un normatīvajiem aktiem. Pārskatam Uzņēmējs pievieno Būvdarbu izpildes fotogrāfijas.
2. **Līguma cena un norēķinu kārtība**
   1. Par Uzdevuma izpildi Uzņēmējs saņem atbilstoši Pārstāvja laika ieguldījumam Uzdevuma izpildē, bet ne vairāk kā **\_\_\_\_\_\_ EUR (\_\_\_\_\_)** bez pievienotās vērtības nodokļa (PVN). PVN tiek piemērots Latvijas Republikas spēkā esošajos normatīvajos aktos noteiktā kārtībā.
   2. Maksājumi Uzņēmējam veicami proporcionāli Būvdarbu veicēja būvdarbu izpildei.
   3. Pasūtītājs samaksu veic sekojošā kārtībā:
      1. starpmaksājumi par attiecīgajā periodā sniegtajiem Pakalpojumiem tiek veikti līdz 90% (deviņdesmit procentiem) no Līguma 4.1.punktā norādītās summas;
      2. galīgais norēķins par Pakalpojuma sniegšanu tiek veikts pēc Līguma 1.1.punktā minētā Būvprojekta realizācijas rezultātā radītās būves pieņemšanas ekspluatācijā.
   4. Līguma 4.3.1. un 4.3.2.punktā minēto maksājumu saņemšanai Uzņēmējs iesniedz Pasūtītājam sekojošus dokumentus:
      1. starpmaksājumu saņemšanai Uzņēmēja sastādīto - aktu par Pakalpojuma sniegšanu attiecīgajā periodā, starpmaksājuma pieprasījuma (aprēķinu) un rēķinu.
      2. galīgā norēķina saņemšanai – Uzņēmēja sastādīto Pakalpojuma pieņemšanas – nodošanas aktu un rēķinu. Aktu sagatavo Uzņēmējs.
   5. Pasūtītājs izskata Uzņēmēja iesniegtos maksājuma pieprasījumus 5 (piecu) darba dienu laikā. Konstatējot trūkumus Uzņēmēja iesniegtajos dokumentos, Pasūtītājs par to informē Uzņēmēju un atgriež iesniegtos dokumentus trūkumu novēršanai. Pasūtītājs veic Uzņēmēja rēķina apmaksu 15 (piecpadsmit) dienu laikā no tā saņemšanas un akta par Uzdevuma daļas izpildi attiecīgajā periodā vai Uzdevuma izpildes pieņemšanas – nodošanas akta abpusējās parakstīšanas dienas.
   6. Pasūtītājam ir tiesības pārmaksas gadījumā ieturēt Uzņēmējam pārmaksāto summu no nākamā rēķina summas.
3. **Uzņēmēja atbildība**
   1. Uzņēmējs uzņemas pilnu atbildību par Uzdevuma izpildes laikā Būvdarbu veicējam doto saistošo rīkojumu un norādījumu, saskaņoto un akceptēto dokumentu atbilstību spēkā esošajiem normatīvajiem aktiem un Pasūtītāja interesēm, kā arī par visiem Uzdevuma izpildes laikā patstāvīgi pieņemtajiem lēmumiem.
   2. Uzņēmējs atbild par zaudējumiem vai kaitējumu, kas viņu vainas dēļ Uzdevuma izpildes laikā nodarīts Pasūtītājam vai trešajai personai.
4. **Nepārvarama vara**

Līdzēji tiek atbrīvoti no atbildības par daļēju vai pilnīgu Līguma neizpildi, ja šī neizpilde radusies pēc Līguma noslēgšanas nepārvaramas varas – tādu ārkārtas apstākļu rezultātā, kurus Līdzēji nevarēja paredzēt un novērst ar saprātīgiem līdzekļiem. Pie tādiem apstākļiem pieskaitāmi ugunsgrēki, zemestrīces, citas dabas parādības, kara darbība, valsts varas un pārvaldes institūciju darbība, tiesu spriedumi un jebkuri citi apstākļi, kas nav pakļauti Līdzēju saprātīgai kontrolei.

1. **Uzdevuma izpildes termiņš un Līguma darbība**
   1. Līgums stājas spēkā tā abpusējas parakstīšanas dienā. Līgums paliek spēkā līdz Līdzēju savstarpējo saistību pilnīgai izpildei.
   2. Līgums par Būvdarbu izpildi tiks nodots Uzņēmējam ar Pasūtītāja vēstuli. Šajā līgumā norādītais Būvdarbu izpildes termiņš ir 90 kalendārās dienas. Būvdarbu izpildi apliecina parakstīts Akts par būvdarbu pabeigšanu Būvobjektā.
   3. Uzņēmējs veic Uzdevuma izpildi līdz Būvdarbu izpildes pabeigšanai un Būvdarbu pieņemšanai no Pasūtītāja puses ar Darbu nodošanas un pieņemšanas aktu. Gadījumā, ja Būvdarbi tiek pabeigti ilgākā termiņā nekā norādīts Līguma 7.2.punktā, Līdzēji vienojas par šī Līguma izpildes laika un cenas izmaiņām.
   4. Līdzējiem ir tiesības vienpusēji izbeigt Līgumu, ja tiesā ir iesniegts pieteikums par otra Līdzēja atzīšanu par maksātnespējīgu.
   5. Pasūtītājam ir tiesības katrā laikā vienpusēji atkāpties no Līguma. Par atkāpšanos no Līguma Pasūtītājs paziņo rakstiski 10 (desmit) darba dienas iepriekš.
   6. Līdzēji var izbeigt Līgumu pirms termiņa vai apturēt tā darbību savstarpēji rakstiski vienojoties.
   7. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā to paredz Starptautisko un Latvijas Republikas nacionālo sankciju likums.
2. **Noslēguma noteikumi**
   1. Visi strīdi un domstarpības, kas Līdzējiem rodas uz Līguma pamata vai izriet no tā, vispirms tiek risināti sarunu ceļā. Ja vienošanās netiek panākta, strīds tiek izskatīts Latvijas normatīvajos aktos noteiktajā kārtībā.
   2. Informācija, ko satur šis Līgums vai arī, kas Līdzējiem kļūst zināma saistībā ar Līgumu uzskatāma par komercnoslēpumu un to iespējams izpaust citām personām tikai ar otra Līdzēja rakstveida piekrišanu. Teiktais neattiecas uz gadījumu, kad informācijas atklāšanu pieprasa spēkā esošie Latvijas Republikas likumi, kā arī uz gadījumiem, ja Līgumā iekļauto informāciju nepieciešams nodot būvdarbu veicējam, uzraugiem un citām ar būvdarbu izpildi un organizāciju saistītām trešajām personām, uzņēmumiem vai iestādēm. Ja kāds no Līdzējiem ir prettiesiski izpaudis informāciju, kas uzskatāma par komercnoslēpumu saskaņā ar šo Līgumu, tādējādi nodarot otram Līdzējam zaudējumus, beidzamais ir tiesīgs pieprasīt tam atlīdzināt tiešos zaudējumus, kam par iemeslu bijusi šādas informācijas prettiesiska izpaušana.
   3. Līdzēji nekavējoties paziņo otram Līdzējam par savas atrašanās vietas, pārstāvju, bankas rekvizītu un citām būtiskās informācijas izmaiņām, kas var ietekmēt Līguma pienācīgu izpildi. Līdzēji uzņemas pilnu atbildību par šī pienākuma pienācīgu nepildīšanu.
   4. Visi grozījumi, papildinājumi pie Līguma, kā arī citas Līdzēju vienošanās, kas ir saistītas ar tā izpildi un darbību, noformējamas rakstveidā un stājas spēkā pēc tam, kad tās parakstījuši abi Līdzēji. Visi Līguma papildinājumi, grozījumi un vienošanās ir tā neatņemamas sastāvdaļas.
   5. Līgums tiek parakstīts elektroniski un ir sagatavots latviešu valodā uz \_\_\_(\_\_\_\_) lapām..
3. **Līdzēju paraksti un rekvizīti:**

1. *Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz EUR 10 miljonus. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz EUR 50 miljonus, un/vai, kura gada bilance kopā nepārsniedz EUR 43 miljonus (sk. https://www.iub.gov.lv/lv/skaidrojums-mazie-un-videjie-uznemumi)*  [↑](#footnote-ref-1)